Frédéric Mistral

Frederikas Mistralis (pranc. Frédéric Mistral, 1830 m. rugsėjo 8 d. Majane (prie Arlio) − 1914 m. kovo 25 d. Majane) − prancūzų poetas ir oksitanų kalbos leksikografas. Felibrižo (literatūrinio judėjimo, siekusio provansalų literatūros atgimimo) pradininkas ir žymiausias atstovas. 1904 m. suteikta Nobelio literatūros premija. Biografija Frederikas Mistralis buvo kilęs iš senos ir pasiturinčios žemės savininkų šeimos, gyvenusios Provanse XVI a. Jo tėvas buvo turtingas ūkininkas. Iš pradžių studijavo teisę, bet vėliau atsidavė vien tik poezijai. Jis išgarsėjo 12 giesmių poema „Mireilė“, kurioje pavaizdavo Provanso įsimylėjėlių dramą: poemoje daug plastiškų kaimo gamtos, buities, švenčių papročių vaizdų, ji tikroviška, įtaigi. Frederiko Mistralio lyrikoje žymu Provanso tautosakos, vidurinių amžių poezijos ir modernizmo bruožai. Pagal Mistralio poemą „Mireilė“ Šarlis Guno parašė operą (1863 m.). Kūryba „Mireilė“ (Mireille, 1859) „Auksinės salos“ (Lis isclo d’or, 1875) „Alyvų rinkimas“ (Oulivado, 1912) Frederikas Mistralis parašė provansalų-prancūzų kalbų žodyną „Felibrižo lobynas“ (Lou Tresor dou félibrige, 1879−1887), atsiminimų. Nuorodos Frederiko Mistralio biografija (anglų k.)